டென் (பாரோ)

ஓர்-டென், டேவென், உடிமு என்னும் பெயர்களாலும் அழைக்கப்படும் டென், எகிப்தின் துவக்க கால அரச மரபின்   முதலாவது வம்சக் காலத்தில் எகிப்தை  ஆட்சி செய்த  ஐந்தாவது பார்வோன் ஆவான். இவர் இரு முடி அணிந்தவர். மேலும் எகிப்தை 42 ஆண்டுகள் ஆண்டவர் என பலெர்மோ கல் வெட்டுப் பலகையில் குறித்துள்ளது. 

இந்தக் கலத்துக்குரிய மன்னர்களில் தொல்லியல் அடிப்படையில் சான்றுகள் அதிகம் உள்ள மன்னன் இவனாவான். தனது ஆட்சிக்காலத்தில் டென், நாட்டைச் வளம் பெறச் செய்ததுடன், பல கண்டுபிடிப்புக்களும் இவனது ஆட்சிக்காலத்துக்கு உரியவையாகக் காணப்படுகின்றன. கீழ் எகிப்து, மேல் எகிப்து இரண்டினதும் மன்னன் என்ற பெயர் பெற்ற முதல் மன்னனும், வெள்ளை, சிவப்பு ஆகிய இரண்டு முடிகளை அணிந்தவனாகக் காட்டப்படுபவனும் இவனே. அபிதோஸ் என்னும் இடத்துக்கு அண்மையில் உள்ள உம் எல்-காப்வில் உள்ள இவனது கல்லறையின் தளம் சிவப்பு, கறுப்புக் கருங்கற்களினால் ஆனது. இவ்வாறான கடினத்தன்மை கொண்ட கற்கள் கட்டிடப் பொருளாகப் பயன்பட்டது எகிப்தில் அதுவே முதல் முறை. இவனது ஆட்சிக் காலத்தில் இவனால் ஏற்படுத்தப்பட்ட அரண்மனைச் சடங்குகள் பின்வந்த  ஆட்சியாளர்களாலும் பயன்படுத்தப்பட்டன. அத்துடன், இவனுக்கு அடுத்து வந்த ஆட்சியாளர்கள் இம்மன்னனுக்கு மிகுந்த மதிப்பு அளித்தனர்.

ஆட்சிக்காலத்தின் அளவு
கிரேக்க வரலாற்றாளர் மனேத்தோ இந்த மன்னனை "ஔசாபைடொசு" என அழைப்பதுடன் அவரது ஆட்சிக்காலம் 20 ஆண்டுகள் என்கிறார்.William Gillian Waddell: Manetho (The Loeb Classical Library, Volume 350). Harvard University Press, Cambridge (Mass.) 2004 (Reprint), , page 33–37. தூரினின் அரசமுறை நூல் அழிந்துவிட்டதால் டென்னின் ஆட்சிக்காலம் குறித்த சரியான தவல்களைப் பெறமுடியவில்லை.Alan H. Gardiner: The Royal Canon of Turin. Griffith Institute of Oxford, Oxford (UK) 1997, ; page 15 & Table I. எகிப்தியலாளர்களும், வரலாற்றாளர்களும் பலெர்மோ கல்லின் எழுத்து ஆவணங்களை அடிப்படையாகக் கொண்டு இவனது ஆட்சிக்காலம் 42 என்று நம்புகின்றனர்.Wolfgang Helck: Untersuchungen zur Thinitenzeit. (Ägyptologische Abhandlungen, Volume 45), Harrassowitz, Wiesbaden 1987, , page 124, 160 - 162 & 212 - 214.
எகிப்தின் பார்வோன்களின் பட்டியல்

இதனையும் காண்க
 எகிப்தின் முதல் வம்சம்
   பலெர்மோ கல்
 * பண்டைய எகிப்திய அரசமரபுகள்
மேற்கோள்கள்

இவற்றையும் பார்க்கவும்
 100 பொருட்களில் உலக வரலாறு

பகுப்பு:எகிப்திய மன்னர்கள்
பகுப்பு:எகிப்தின் வரலாறு
*
பகுப்பு:எகிப்தின் முதல் வம்சம்